Babelscape/SREDFM huggingface dataset:
Πολίτικη διάλεκτος

Η Πολίτικη διάλεκτος ή Κωνσταντινοπολίτικη διάλεκτος είναι η διάλεκτος της Ελληνικής γλώσσας που χρησιμοποιείται από περίπου διακόσιες χιλιάδες Ρωμιούς (Έλληνες Κωνσταντινοπολίτες) στην Ελλάδα και μερικές χιλιάδες Ρωμιούς της Πόλης. Σχεδόν ποτέ δεν χρησιμοποιείται ως επίσημος γραπτός λόγος, αλλά είναι η κοινή ομιλουμένη των περισσοτέρων Ελλήνων Κωνσταντινοπολιτών.

Συνήθως, σε επίσημο περιβάλλον θεωρείται πιο αποδεκτή η χρήση της Κοινής Νέας Ελληνικής (όπως στα σχολεία, στο κοινοβούλιο, στα μέσα ενημέρωσης και παρουσία μη Πολίτων ομιλητών της Ελληνικής).

Πολλοί λογοτέχνες, συνήθως ποιητές αλλά και πεζογράφοι, χρησιμοποιούν ακόμα την Πολίτικη διάλεκτο. Υπάρχει επίσης πληθώρα πολίτικών τραγουδιών (παραδοσιακά, δημοτικά και σύγχρονα), αλλά και σκετς και θεατρικά που χρησιμοποιούν τη διάλεκτο.
Άνβερς

Το Άνβερς (αγγλικά: "Anvers") είναι νησί της Ανταρκτικής. Έχει έκταση 2.432 τ.χλμ. και λιγότερο από 50 κατοίκους.
Αμπέλοψις

Η Αμπέλοψις (Ampelopsis) είναι γένος αναρριχητικών θάμνων που ανήκει στην οικογένεια Αμπελίδες (Vitaceae). Το γένος "Αμπέλοψις" περιλαμβάνει περίπου 30 είδη ιθαγενή της Ασίας, της Κεντρικής και Βόρειας Αμερικής, με τα περισσότερα είδη σε Ανατολική Ασία και δύο είδη στη ΝΔ Ασία ενώ υπάρχουν 17 είδη (13 ενδημικά) στην Κίνα. Το όνομα "Αμπέλοψις" προέρχεται από την ελληνική λέξη "άμπελος" (γιατί τα φύλλα μοιάζουν με αυτά της αμπέλου). Το γένος πήρε το όνομά του το 1803 από τον André Michaux.
Timeo hominem unius libri

Timeo hominem unius libri που σημαίνει φοβούμαι τον άνθρωπο του ενός βιβλίου, κατά το «Time Danaos et dona ferentes= φοβού τους Δαναούς και δώρα φέροντας» του Βιργιλίου που αναφέρεται στην Αινειάδα, είναι μια λατινική φράση που αποδίδεται στον Ακινάτη.
Μαπού Γιανγκά-Μ'Μπίουα

Ο Μαπού Γιανγκά-Μ'Μπίουα (γεννημένος στις 15 Μαΐου 1989) είναι γεννημένος στην Κεντροαφρικανική Δημοκρατία Γάλλος ποδοσφαιριστής ο οποίος αγωνίζεται για λογαριασμό της αγγλικής Νιούκασλ Γιουνάιτεντ. Αγωνίζεται κυρίως ως κεντρικός αμυντικός, αν και μπορεί να καλύψει και τις υπόλοιπες θέσεις της αμυντικής γραμμής της ομάδας.
Σπάατς

Το Σπάατς (αγγλικά: "Spaatz") είναι νησί της Ανταρκτικής και ειδικότερα το όγδοο μεγαλύτερο σε έκταση μετά τη Γη Αλεξάνδρου Α΄, το Μπέρκνερ, το Θέρστον, το Κάρνεϊ, το Ρούσβελτ, τη Νήσο Σάιπλ και την Αδελαΐδα. Έχει έκταση 4.100 τ.χλμ. και είναι ακατοίκητο.
Around the World

Το Around the World είναι το πρώτο τραγούδι και δεύτερο single του έβδομου δίσκου των Red Hot Chili Peppers, Californication (άλμπουμ). Έφτασε στο νούμερο 7 του Billboard Modern Rock Tracks και το νούμερο 16 του Mainstream Rock Tracks.

Το 2007 υπέστη μεγάλη επεξεργασία και χρησιμοποιήθηκε στο California Screamin', το οποίο είναι τρενάκι στη Ντίσνεΐλαντ. Το 2010 χρησιμοποιήθηκε στην περιπέτεια Beck, στους τίτλους αρχής της. Επίσης, ηχογραφήθηκε live το 2011 για το φιλανθρωπικό άλμπουμ, Songs for Japan.
Ιωάννης Βασιλούδης

<br>
Ο Ιωάννης Βασιλούδης (γεν. Γιαννιτσά, 1943) είναι Έλληνας νευροχειρουργός.
Στάδιο Βάουντεσταϊν

Το Στάδιο Βάουντεσταϊν (ολλανδικά: Stadion Woudestein) είναι ποδοσφαιρικό γήπεδο στο Ρότερνταμ της Ολλανδίας και χρησιμοποιείται ως έδρα της Εξέλσιορ.
Νίκο Ρόσμπεργκ

Ο Νίκο Ρόσμπεργκ ("Nico Erik Rosberg", 27 Ιουνίου 1985) είναι Γερμανός οδηγός της Φόρμουλα 1 και αγωνιζόταν με την Mercedes έως το τέλος της αγωνιστικής σεζόν του 2016.
Φιλίπ Μοντανιέ

Ο Φιλίπ Μοντανιέ, γεννημένος στις 15 Νοεμβρίου 1964 στο Βερνόν, είναι παλαίμαχος Γάλλος ποδοσφαιριστής και νυν προπονητής.

Αγωνιζόμενος στην θέση του τερματοφύλακα, ο Φιλίπ Μοντανιέ πέρασε το μεγαλύτερο τμήμα της καριέρας του στην ΣΜ Καέν, όπου παρέμεινε για διάστημα εννέα σεζόν και είχε, επίσης, την ευκαιρία να αγωνιστεί στις ευρωπαϊκές διοργανώσεις τον Σεπτέμβριο του 1992. Στη συνέχεια υπερασπίστηκε την εστία της Τουλούζ ΦΚ και στη συνέχεια της ΦΚ Γκενιόν, στη δεύτερη κατηγορία.

Παραμένοντας στον χώρο του ποδοσφαίρου από την θέση του προπονητή, παρέμεινε για διάστημα τριών σεζόν ως βοηθός προπονητής του Ρομπέρ Νουζαρέ. Το 2004, ανέλαβε, ως πρώτος προπονητής, την τεχνική ηγεσία της ΟΣ Μπουλόν, την οποία βοήθησε να ανέβει από το CFA στην Λιγκ 1 σε διάστημα πέντε σεζόν. Συμφώνησε το 2009 με την Βαλανσιέν ΦΚ, με την οποία πραγματοποίησε καλή δουλειά. Τον Ιούνιο του 2011, αναχώρησε για την Ισπανία, με προορισμό τους Βάσκους της Ρεάλ Σοσιεδάδ. Έπειτα από ένα δύσκολο ξεκίνημα, κατόρθωσε να πετύχει αξιοπρόσεκτα αποτελέσματα στη διάρκεια της δεύτερής του σεζόν στους Βάσκους. Με το συμβόλαιό του να ολοκληρώνεται, υπέγραψε στην Σταντ Ρενναί τον Μάιο του 2013.
Love Rollercoaster

Το Love Rollercoaster είναι μια διασκευή που έκαναν οι Red Hot Chili Peppers στο κλασικό τραγούδι των Ohio Players. Το τραγούδι συμπεριλήφθηκε στην ταινία Beavis and Butt-Head Do America και κυκλοφόρησε ως single το Νοέμβριο του 1996. Το τραγούδι δεν έχει ερμηνευτεί ποτέ live και έφτασε στο νούμερο 14 του Modern Rock Tracks.
Κούκος

Ο Κούκος είναι πτηνό της οικογενείας των Κοκκυγιδών, που απαντά και στον ελλαδικό χώρο. Η επιστημονική ονομασία του είδους είναι "Cuculus canorus" και περιλαμβάνει 4 υποείδη. Στην Ελλάδα απαντά το υποείδος "Cuculus canorus canorus" (Linnaeus, 1758).

Το είδος είναι γνωστό στις περιοχές εξάπλωσής του, από δύο κύρια στοιχεία που το αφορούν: πρώτον, το χαρακτηριστικό δισύλλαβο κάλεσμά του, στο οποίο οφείλει την ονομασία του (βλ. Ονοματολογία) και, δεύτερον, την σπάνια για την ομοταξία -(πτηνά)- ηθολογία του, που εκφράζεται μέσω του παρασιτισμού του στις φωλιές άλλων πτηνών.
Scar Tissue

To Scar Tissue είναι το πρώτο single του έβδομου δίσκου των Red Hot Chili Peppers, Californication (άλμπουμ). Είναι από τα πιο πετυχημένα τραγούδια της μπάντας αφοί είχε μείνει 16 εβδομάδες στην κορυφή του Billboard Hot Modern Rock Tracks και 10 εβδομάδες στην κορυφή του Billboard Mainstream Rock Tracks. Στα βραβεία Γκράμι πήρε το βραβείο Best Rock Song. Το σόλο του Φρουσιάντε στο τραγούδι ψηφίστηκε ως το 63ο καλύτερο σόλο στο "100 Greatest Guitar Solos" του περιοδικού Guitar World. Το "Scar Tissue" είναι το τρίτο πιο παιγμένο τραγούδι της μπάντας, πίσω από τα "Give It Away" και "Under the Bridge". Το τραγούδι μιλάει για τα προβλήματα του Anthony με τα ναρκωτικά. Το Scar Tissue (ουλώδης ιστός) δημιουργείται μετά από χρόνια χρήση ναρκωτικών. Το βίντεο κλιπ σκηνοθετήθηκε από τον Stéphane Sednaoui, σκηνοθέτη του "Give It Away".
με-πλαίσιο|Scar Tissue
Ανούραφις

Η Ανούραφις (Anuraphis) είναι γένος εντόμων, της οικογένειας Aphididae, της τάξης Ημίπτερα.
USB 3.0

μικρογραφία|δεξιά|Το λογότυπο του SuperSpeed USB

Το USB 3.0 είναι η δεύτερη πιο σημαντική αναθεώρηση του Universal Serial Bus (USB) (Ενιαίος Σειριακός Δίαυλος ) για σύνδεση με τον ηλεκτρονικό υπολογιστή. Για πρώτη φορά το 2008, το USB 3.0 προσθέτει μια νέα λειτουργία μεταφοράς που ονομάζεται "SuperSpeed", με δυνατότητα μεταφοράς δεδομένων με ταχύτητα έως 4,8 Gbit/s. Πάνω από 10 φορές ταχύτερα από ό,τι η τελική ταχύτητα του USB 2.0 με 480 Mbit/s.
Μουρσίλις Γ΄

Ο Μουρσίλις Γ΄ (1272 - 1265 π.Χ.) ήταν ο μεγαλύτερος γιος και διάδοχος του βασιλιά των Χετταίων Μουβατάλις Β΄. Όταν έγινε βασιλιάς, μετέφερε αμέσως την πρωτεύουσα από την Ταρχουντάσσα στη Χαττούσα. Οι Ασσύριοι κυρίευσαν την Ανιγαλβάτ εξασθενώντας τις δυνάμεις τους. Τον έβδομο χρόνο της βασιλείας του κυρίευσε δύο κάστρα που ανήκαν στις δυνάμεις του θείου του Χατουσίλις, επειδή υποπτευόταν ότι ο θείος του ήθελε να του πάρει τον θρόνο. Ο Χατουσίλις συγκέντρωσε αμέσως όλες τις συμμαχικές του δυνάμεις, ακόμα και ξένους συμμάχους των Χιττιτών, που τους βρήκε στα αρχεία της μάχης του Καντές, νίκησε εύκολα και ανέτρεψε τον ανιψιό του από τον θρόνο. Ο Μουρσίλις δραπέτευσε στην Αίγυπτο, ενώ λίγο αργότερα ο Χατουσίλις κατηγόρησε τον φαραώ Ραμσή Β΄ ότι συνεργεί με τον ανιψιό του να του ξαναπάρει τον θρόνο. Έτσι κινδύνευσε να τιναχθεί στον αέρα η ειρήνη μετά την μάχη του Καντές και να ξεσπάσει νέος πόλεμος με την Αίγυπτο.
Πριγκιπέσσα Ιζαμπώ

thumb|right|225px|Εξώφυλλο του βιβλίου της 20ής έκδοσης, 2009
Η Πριγκιπέσσα Ιζαμπώ είναι ένα μυθιστόρημα του Άγγελου Τερζάκη που αναφέρεται στη ζωή της Μεσαιωνικής Ελλάδας και πρωτοδημοσιεύθηκε σε συνέχειες στην εφημερίδα "Η Καθημερινή" (από τις 7 Νοεμβρίου 1937 μέχρι το 1938). Η οριστική έκδοση (με πολλές αλλαγές) του 1945 σημείωσε μεγάλη εκδοτική επιτυχία. Μέχρι τις μέρες μας (2013) έχει εκδοθεί είκοσι φορές, επιβεβαιώνοντας ότι είναι ένα από τα δημοφιλέστερα συγγράμματα του συγγραφέα. Μεταφράστηκε αρχικά στα σουηδικά.

Στην "Πριγκηπέσσα Ιζαμπώ", που ήταν το ιστορικό πρόσωπο Ισαβέλλα Α΄ της Αχαΐας των Βιλλ(ε)αρδουίνων, κεντρικό γεγονός αποτελεί η κατάληψη του φραγκικού κάστρου της Καλαμάτας το 1293 από Έλληνες και Σλάβους χωρικούς, με ιστορικό πλαίσιο την πολυτάραχη επoχή της Φραγκοκρατίας. Ο Τερζάκης συνθέτει ένα χρονικό ηρωισμού και αγάπης. Είναι το πιο παραδοσιακό στην κατασκευή του κείμενο του Τερζάκη, ενδεχομένως το πιο εύκολα αναγνώσιμο και εύληπτο, παρότι ογκώδες (564 σελίδες): το βάρος της αφήγησης κλίνει σαφώς προς τη δράση, το μυστήριο και την περιπέτεια.

Το έργο αποτελείται από τρία μέρη και πενήντα δύο κεφάλαια.
Μουβατάλις Β΄

thumb|200px|Χεττιτικό ανάγλυφο με παράσταση του βασιλιά Μουβατάλις Β΄
Ο Μουβατάλις Β΄ (1295-1272 π.Χ.) ήταν ο μεγαλύτερος γιος και διάδοχος του βασιλιά των Χετταίων Μουρσιλίς Β΄. Έμεινε γνωστός από τη μάχη του Καντές (1274 π.Χ.) και από την πρώτη συνθήκη ειρήνης που καταγράφηκε στην ιστορία, αυτήν με τον φαραώ της Αιγύπτου Ραμσή Β΄. Η μάχη του Καντές ήταν το αποκορύφωμα μιας μακροχρόνιας έχθρας μεταξύ των δύο λαών από την εποχή που ο πρίγκιπας Ζαννάνζα, γιος του Σουπιλουλιούμα, πέθανε στη διάρκεια της μετάβασής του στην Αίγυπτο ως υποψήφιος σύζυγος της νεαρής χήρας του Τουταγχαμών. 
Ο Ραμσής Β΄ (1279 π.Χ.-1213 π.Χ.) τον πέμπτο χρόνο της βασιλείας του ήθελε να ανακτήσει πίσω το Καντές και όλες τις κατακτηθείσες από τους Χετταίους περιοχές. Ο Μουβατάλις έμαθε τα σχέδιά του και διέδωσε την ψεύτικη φήμη ότι ο χεττιτικός στρατός βρισκόταν μακριά, στο Χαλέπι. Όταν έφτασε ο Ραμσής στο Καντές, ένοιωσε δυσάρεστη έκπληξη. Βρήκε τον Μουβατάλις με 37.000 άντρες και 2.500 άρματα. Η έκβαση της μάχης του Καντές θεωρείται σήμερα αμφίρροπη, γεγονός όμως είναι ότι κάθε πλευρά προσπάθησε να την παρουσιάσει σαν δική της νίκη. Ο Μουταβαλίς έμεινε επίσης γνωστός από τις επιστολές τις οποίες αντάλλαξε με τον υποτελή του βασιλιά της Βιλούσας Αλάξανδυ, διάδοχο του Κουκίνι (η συγκεκριμένη πόλη ταυτίζεται από πολλούς με την ομηρική Τροία, στα κείμενα των Χετταίων αναφέρεται με το όνομα Βιλούσα). Σύμφωνα με ό,τι προκύπτει από τις επιστολές αυτές οι κάτοικοι της Βιλούσας λάτρευαν τον Απόλλωνα ("Appalliunas") και η πόλη διέθετε και υπόγειο ρεύμα. Την εποχή του Μουβατάλις Β΄ οι Χετταίοι δέχθηκαν νέα σκληρή επίθεση από τους Κάσκα, που έφτασαν μέχρι τη Χαττούσα. Τότε αναγκάστηκε να μεταφέρει την πρωτεύουσα του χεττιτικού κράτους νότια στην Ταρχουντάσσα ("Tarhuntassa"). Στη Χαττούσα παρέμεινε κυβερνήτης ο μικρότερος αδελφός του Μουβατάλις, ο Χατουσίλις, γνωστός για τις στρατιωτικές του ικανότητες ως αρχιστράτηγος του Καντές για να τους αντιμετωπίσει. Ο Χατουσίλις όχι μόνο τους συνέτριψε, αλλά πήρε για πρώτη φορά πίσω την παλιά συμπρωτεύουσα Ταπινόβα. Η Χαττούσα μετά την οριστική απομάκρυνση του κινδύνου των Κάσκα έγινε ξανά πρωτεύουσα των Χετταίων όταν ανέβηκε στον θρόνο ο γιος και διάδοχος του Μουβατάλις Β΄ ο Μουρσίλις Γ΄.
Ελίζα Βόζεμπεργκ

Η Ελίζα Βόζεμπεργκ (γενν. Αθήνα, 14 Σεπτεμβρίου 1956, πλήρες όνομα Ελισσάβετ Βόζεμπεργκ Βρυωνίδη) είναι Ελληνίδα γερμανικής καταγωγής δικηγόρος και πολιτικός, ευρωβουλευτής με τη Νέα Δημοκρατία.
Αρνουβάντας Γ΄

Ο Αρνουβάντας Γ΄ ήταν βασιλιάς των Χετταίων (1209 π.Χ.-1207 π.Χ.), μεγαλύτερος γιος και διάδοχος του Τουδαλίγια Δ΄. Πέθανε πρόωρα και τον διαδέχθηκε ο αδελφός του Σουπιλουλιούμας Β΄, τελευταίος βασιλιάς των Χετταίων.
Σουπιλουλιούμας Β΄

Ο Σουπιλουλιούμας Β΄ (1207-1178 π.Χ.) υπήρξε ο τελευταίος βασιλιάς των Χετταίων, νεότερος γιος του Τουδαλίγια Δ΄, μικρότερος αδελφός και διάδοχος του βασιλιά Αρνουβάντα Γ΄. Από επιγραφές που βρέθηκαν στην εποχή του περιγράφονται πόλεμοι με την πρώην πρωτεύουσα των Χετταίων Ταρχουντάσσα και την Κύπρο. Επίσης αναφέρεται μεγάλη πολιτική αστάθεια στην εποχή του με ασταμάτητους πολέμους. Πιθανότατα τότε έγινε η καταστροφή της Βιλούσας (Τροίας;). Στο τέλος της βασιλείας του δέχθηκε επίθεση των Λαών της Θάλασσας, που κατέστρεψαν το βασίλειό του. Από αρχεία της Ουγκαρίτ φαίνονται επιστολές του που ζητά απεγνωσμένα βοήθεια από τον βασιλιά της Ουγκαρίτ για να τους αντιμετωπίσει. Στην καταστροφή του βασιλείου των Χετταίων σημαντικό ρόλο έπαιξαν και οι Κάσκα. Νεότερες έρευνες έδειξαν ότι πιθανότερες αιτίες ήταν φυσικές καταστροφές με ισχυρούς σεισμούς. Η Χαττούσα κάηκε οι Χετταίοι που σώθηκαν κατέφυγαν στη Χαναάν, ιδρύοντας νέα βασίλεια. Μερικούς αιώνες αργότερα ένας κυβερνήτης της Καρχεμίς, θεωρώντας τον εαυτό του απόγονο των Χετταίων βασιλέων, αυτοαποκαλείται "μεγάλος βασιλιάς"
Δημοτικό Στάδιο Μυτιλήνης

Το Δημοτικό Στάδιο Μυτιλήνης είναι γήπεδο πολλαπλών χρήσεων στη Μυτιλήνη. Σήμερα χρησιμοποιείται κυρίως για ποδοσφαιρικούς αγώνες και ενίοτε για διοργανώσεις στίβου. Είναι η έδρα του Αιολικού. Το γήπεδο έχει πλέον χωρητικότητα 3.300 ατόμων, μετά το πέρας των εργασιών ανακατασκευής και επέκτασης από τους 2.850. Το στάδιο είναι επίσης γνωστό ως "Ταρλάς", από την παλαιότερη ονομασία της περιοχής όπου βρίσκεται. Η λέξη προέρχεται από τα τούρκικα και σημαίνει "χωράφι".
Μπούφος

Μπούφος είναι η κοινή ονομασία του γένους Bubo και με την ευρύτερη έννοια του γένους Asio, Γλαυκόμορφων πτηνών της οικογένειας Stringidae. Ο Ευρασιατικός μπούφος (είδος B. bubo, αγγλ. eagle owl, γαλλ. grand duc) χαρακτηρίζεται από μεγάλο μέγεθος (μήκος 66-71 εκατοστόμετρα), από 2 θυσάνους φτερών στα αυτιά και από μεγάλα πορτοκαλί μάτια. Το φτέρωμά του είναι ξανθοκάστανο ως κιτρινόμαυρο, με καφέ κηλίδες, πιο ανοιχτόχρωμο στο κάτω μέρος. Ζει μοναχικός και φωλιάζει σε σχισμές βράχων, κουφάλες δέντρων, θάμνους και εγκαταλελειμμένες φωλιές αρπαχτικών. Το λυκόφως κουρνιάζει όρθιος σε ένα κλαδί και ανιχνεύει το έδαφος για την λεία του, που αποτελείται κυρίως από Τρωκτικά, λαγούς, κουνέλια και πουλιά. Απαντάται στην Ευρώπη, Ασία και Βόρεια Αφρική αλλά μόνο περιπλανώμενος στην ΒΔ. Ευρώπη. Έχει σχεδόν εξαφανιστεί στην Γαλλία. Συγγενικός είναι ο αμερικάνικος Μπούφος της Βιρτζίνια (B. virginianus), διαδεδομένο από την Αρκτική ως τον Πορθμό του Μαγγελάνου. Είναι ισχυρό αρπακτικό, με καφέ κηλίδες (μήκος πάνω από 60 εκατοστόμετρα) και με άνοιγμα φτερών που φτάνει συχνά τα δύο μέτρα στο θηλυκό. Παρότι η συνήθως λεία του είναι τρωκτικά και μικρά πουλιά, μπορεί να μεταφέρει και μεγάλα θηράματα (όπως χήνες). Προσαρμοσμένο στην έρημο και στο δάσος, μεταναστεύει κατά την εποχή της έλλειψης τροφής.
AFAS Stadion

Το AFAS Stadion είναι ένα ποδοσφαιρικό γήπεδο στο Άλκμααρ στην Ολλανδία και είναι έδρα της ΑΖ Άλκμααρ.
Α.Ε. Ποντίων Βέροιας

Η Α.Ε. Ποντίων Βέροιας είναι αθλητικός ποδοσφαιρικός σύλλογος με έδρα την Ράχη (Ραχιά) της Βέροιας στο νομό Ημαθίας. Ιδρύθηκε το 1984, έμβλημα του συλλόγου είναι ο "ποντιακός αετός" και χρώματά του είναι το μπλε και το κίτρινο. Έδρα της ομάδας αποτελεί το Δημοτικό Γήπεδο Ράχης, όπου διεξάγει τους εντός έδρας αγώνες της.
Καναδικό Ινστιτούτο στην Ελλάδα

thumb|right|250px|Άποψη των ανασκαφικών εργασιών του ινστιτούτου στην Στύμφηλο.
Το Καναδικό Ινστιτούτο στην Ελλάδα (αγγλικά: "Canadian Institute in Greece, CIG", γαλλικά: "Institut Canadien en Grèce, ICG") είναι ένα από τα 17 αρχαιολογικά ινστιτούτα που εδρεύουν στην Αθήνα.
Άννα Δαλασσηνή

Η Άννα Δαλασσηνή (1025 - 1105) ήταν Βυζαντινή ευγενής, η οποία έπαιξε σημαντικό ρόλο στην άνοδο των Κομνηνών τον 11ο αιώνα, και έγινε η μητέρα του αυτοκράτορα Αλεξίου Α΄ Κομνηνού.
Μαρία Μπαλωμενάκη

Η Μαρία Μπαλωμενάκη (γεννημένη στα Χανιά στις 14 Μαίου 1983) είναι Ελληνίδα διεθνής αθλήτρια υδατοσφαίρισης που αγωνίζεται στην ΑΕΚ.
Έντουαρντ Ράιτ

Ο Έντουαρντ Ράιτ ("Edward Wright", βαπτίστηκε 8 Οκτωβρίου 1561 - Νοέμβριος 1615) ήταν Άγγλος μαθηματικός και χαρτογράφος γνωστός για το βιβλίο του "Certaine Errors in Navigation" (1599; 2η εκδ., 1610), το οποίο για πρώτη φορά εξήγησε την μαθηματική βάση της Μερκατορικής προβολής και ξεκίνησε έναν πίνακα αναφοράς δίνοντας τον γραμμικό συντελεστή πολλαπλασιασμού κλίμακας ως συνάρτηση του γεωγραφικού πλάτους, υπολογισμένης για κάθε λεπτό του τόξου μέχρι γεωγραφικό πλάτος 75ο. Αυτός ήταν στην πραγματικότητα ένας πίνακας τιμών του ολοκληρώματος της τέμνουσας συνάρτησης, και ήταν το αναγκαίο βήμα που χρειαζόταν για να γίνουν πρακτικά η κατασκευαστική και η χρήση πλοήγησης των διαγραμμάτων του Μερκάτορ.

Ο Ράιτ γεννήθηκε στο Γκάρβστοουν και εκπαιδεύτηκε στο "Gonville and Caius College" του Κέιμπριτζ, όπου και έγινε συνεργάτης από το 1587 μέχρι το 1596. Το 1589 του έδωσε το δικαίωμα να φύγει όταν η Ελισάβετ Α' ζήτησε να πραγματοποιήσει έρευνες πλοήγησης με μια αποστολή-επιδρομή που οργανώθηκε από τον κόμη του Κάμπερλαντ στις Αζόρες για να αιχμαλωτίσει ισπανικές γαλέρες. Η πορεία της αποστολής ήταν το θέμα του πρώτου χάρτη που θα ετοιμαζόταν σύμφωνα με την πρόβλεψη του Ράιτ, η οποία εκδόθηκε στο "Certaine Errors" το 1599. Την ίδια χρονιά, ο Ράιτ δημιούργησε και δημοσίευσε τον πρώτο παγκόσμιο χάρτη που κατασκευάστηκε στην Αγγλία και τον πρώτο που χρησιμοποίησε την πρόβλεψη του Μερκάτορα ύστερα από τον αυθεντικό χάρτη του το 1569.

Λίγο καιρό μετά το 1600 ο Ράιτ διορίστηκε ως επιθεωρητής στο σχέδιο Νιου Ρίβερ, το οποίο επιτυχώς καθοδήγησε την πορεία ενός νέου τεχνητού καναλιού για να φέρνει καθαρό νερό από το Γουέρ, Χίρντφορντσαϊρ, στο Ίσλινγκτον του Λονδίνου. Κάπου εκείνη την περίοδο, ο Ράιτ δίδαξε μαθηματικά στον εμπορικό στόλο, και από το 1608 ή 1609 υπήρξε δάσκαλος μαθηματικών στο γιο του Ιακώβου Α', ο φυσικός κληρονόμος του Ερρίκος, πρίγκιπας της Ουαλίας, μέχρι τον πολύ πρόωρο θάνατο του τελευταίου σε ηλικία 18 ετών το 1612. Ο ταλαντούχος σχεδιαστής μαθηματικών οργάνων Ράιτ έφτιαξε τα μοντέλα ενός αστρολάβου και ενός παντογράφου, και ένα είδος στρατιωτικής σφαίρας για τον πρίγκιπα Ερρίκο. Στην έκδοση του 1610 του "Certaine Errors" περιγράφει εφευρέσεις όπως τον "θαλάσσιο δακτύλιο" που έδωσε την δυνατότητα στους ναυτικούς να καθορίζουν την μαγνητική παραλλαγήτης πυξίδας,το υψόμετρο του ήλιου και την ώρα της ημέρας οποιουδήποτε μέρους εφόσον το γεωγραφικό πλάτος ήταν γνωστό και ένα μηχάνημα ευρέσεως γεωγραφικού πλάτους όταν κάποιο δεν βρισκόταν στο μεσημβρινό χρησιμοποιώντας το ύψος του πολικού αστέρα.

Πέρα από έναν αριθμό βιβλίων και φυλλαδίων, ο Ράιτ μετέφρασε το πρωτοποριακό έργο του Τζον Νέπιερ το 1614 με το οποίο εισήγαγε την ιδέα του λογαρίθμου από τα Λατινικά στα Αγγλικά. Αυτό δημοσιεύθηκε μετά το θάνατο του Ράιτ ως "A Description of the Admirable Table of Logarithmes" (1616). Το έργο του Ράιτ επηρέασε, μεταξύ των άλλων, και τον Ολλανδό αστρονόμο και μαθηματικό Willebrord Snellius, τον Adriaan Metius, γεωμέτρη και αστρονόμο από την Ολλανδία, και τον Άγγλο μαθηματικό Richard Norwood, ο οποίος υπολόγισε το μήκος μιας μοίρας σε ένα μεγάλο κύκλο της Γης χρησιμοποιώντας μια μέθοδο που πρότεινε ο Ράιτ.
Ουγγρική Ποδοσφαιρική Ομοσπονδία

Η Ουγγρική Ποδοσφαιρική Ομοσπονδία (ουγγρικά: "Magyar Labdarúgó Szövetség", MLSZ) είναι το ανώτατο όργανο διοίκησης του ποδοσφαίρου στην Ουγγαρία. Οργανώνει το ουγγρικό πρωτάθλημα και την ουγγρική εθνική ομάδα. Εδρεύει στη Βουδαπέστη.

Ο Γκιόργκι Σέπεσι ήταν πρόεδρος της Ουγγρικής Ποδοσφαιρικής Ομοσπονδίας την περίοδο 1978 - 1986.
Μπαρτσελόνα ΣΚ

Η Μπαρτσελόνα ΣΚ (ισπανικά: "Barcelona SC", "Μπαρσελόνα", "Μπαρθελόνα"), γνωστή και ως Μπαρτσελόνα Γκουαγιακίλ, είναι αθλητικός σύλλογος από το Εκουαδόρ, με έδρα την πόλη Γουαγιακίλ, ο οποίος είναι περισσότερο γνωστός για το ποδοσφαιρικό του τμήμα. Αυτό τον καιρό αγωνίζεται στη Σέριε Α του Εκουαδόρ, την κορυφαία κατηγορία του ποδοσφαίρου της χώρας.

Η Μπαρτσελόνα είναι η πλέον πετυχημένη ομάδα στο Εκουαδόρ, έχοντας κατακτήσει τη Σέριε Α συνολικά 14 φορές, κάτι που αποτελεί και αριθμό-ρεκόρ στην ιστορία του εγχώριου ποδοσφαίρου, ενώ είναι και η νυν πρωταθλήτρια έχοντας κατακτήσει τον τίτλο για την σεζόν 2012. Έχει, επίσης, κατακτήσει έξι τίτλους τοπικού χαρακτήρα (πέντε στη διάρκεια της επαγγελματικής εποχής του ποδοσφαίρου της χώρας), ενώ ήταν η πρώτη ομάδα από το Εκουαδόρ που έφτασε ως τους τελικούς του Κόπα Λιμπερταδόρες, κάτι που έχει πετύχει δύο φορές, χωρίς, ωστόσο, να έχει κερδίσει ούτε έναν από τους συνολικά τέσσερις αγώνες που έδωσε.

Η Μπαρτσελόνα ιδρύθηκε την 1η Μαΐου 1925, από τον Εουτίμιο Πέρες, έναν Ισπανό πρόσφυγα ο οποίος ονόμασε την ομάδα εμπνεόμενος από την ονομασία της πόλης καταγωγής του, της Βαρκελώνης. Έκτοτε, η Μπαρτσελόνα έχει καταφέρει να αναδειχτεί ως η πλέον δημοφιλής ομάδα στο Εκουαδόρ. Ο σύλλογος έχει μεγάλη αντιπαλότητα με την Εμελέκ, με τις αναμετρήσεις μεταξύ των δύο ομάδων να είναι γνωστές ως "Ελ Κλάσικο ντελ Αστιγέρο". Η ομάδα δίνει τους εντός έδρας αγώνες της στο Εστάδιο Μονουμεντάλ Ισίδρο Ρομέρο Κάρμπο, το μεγαλύτερο γήπεδο στην χώρα.

Εκτός από το ποδόσφαιρο, ο σύλλογος διαθέτει τμήματα καλαθοσφαίρισης, μπόουλινγκ, πυγμαχίας, κολύμβησης, βόλεϊ, μπέιζμπολ, αμερικάνικου ποδοσφαίρου, αθλητισμού, αλλά και τένις. Το 2008, το τμήμα καλαθοσφαίρισής της αναδείχτηκε πρωταθλήτρια στο Εθνικό Πρωτάθλημα Καλαθοσφαίρισης του Εκουαδόρ.
Ντενεκεδούπολη

Η Ντενεκεδούπολη ήταν ένα αντικειμενοθέατρο το οποίο δημιούργησε η Ευγενία Φακίνου.
Honda

Η Honda Motor Company (ιαπωνικά: 本田技研工業株式会社, ) είναι βιομηχανία με έδρα το Τόκιο της Ιαπωνίας. Η εταιρεία ιδρύθηκε στις 24 Σεπτεμβρίου 1948 και πήρε την ονομασία της από τον Ιάπωνα κατασκευαστή Σοϊτσίρο Χόντα. Κατασκευάζει, μεταξύ άλλων, αυτοκίνητα, μοτοσικλέτες και άλλα συστήματα με εφαρμογή μηχανών εσωτερικής καύσης. Η Honda είναι ο μεγαλύτερος κατασκευαστής μοτοσικλετών παγκοσμίως και ο Νο. 1 κατασκευαστής κινητήρων ευρείας παραγωγής.

Επίσης, η Honda είναι ο μεγαλύτερος κατασκευαστής μοτοσικλετών στην Ιαπωνία, από τότε που άρχισε την παραγωγή τους το 1955, και το 2001 έγινε η δεύτερη μεγαλύτερη, ιαπωνική αυτοκινητοβιομηχανία. Το 2002, φέρνοντας στο προσκήνιο μοντέλα υψηλής τεχνολογίας, όπως το Honda NSX και το Honda S2000, η Honda πέρασε στην πρωτιά και έγινε η νούμερο 1 ιαπωνική αυτοκινητοβιομηχανία, ρίχνοντας για λίγα χρόνια στη δεύτερη θέση την Toyota. Μάλιστα είναι και η μάρκα που με βάση σχετικές μελέτες έχει τις λιγότερες βλάβες στους κινητήρες τους οποίους κατασκευάζει, καθώς οι κινητήρες της είναι ελαττωματικοί σε μόλις 1 στα 344 οχήματα (ποσοστό ζημιών 0,29%). 

Οι επιτυχίες αυτές, την έχουν ωθήσει σε ανταγωνισμό ακόμα και εναντίον μεγάλων γερμανικών αυτοκινητοβιομηχανιών, όπως η Mercedes-Benz, η BMW και η Audi. Η μεγαλύτερη επιτυχία της εταιρείας ήταν το Honda NSX και σε τέτοιο βαθμό που το 2016 αναβίωσε το όνομα αυτό σε ένα νέο μοντέλο. Αξιόπιστα και δημοφιλή σε παγκόσμια κλίμακα, είναι επίσης μοντέλα όπως το Civic, το Accord και το CR-V, που διαχρονικά έχουν εκατομμύρια πωλήσεις παγκοσμίως.

Τα τελευταία χρόνια έχει δώσει έμφαση και στην αεροναυπηγική, αεροδιαστημική και ρομποτική.
Δήμος Γευγελής

Ο Δήμος Γευγελής (σλαβομακεδονικά: Општина Гевгелија, "Opština Gevgelija") είναι δήμος στο νότιο μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Γευγελή ονομάζεται επίσης η πόλη στην οποία βρίσκεται η έδρα του Δήμου Γευγελής.
Ελευθερία Πλευρίτου

<br>

Η Ελευθερία Πλευρίτου (γεννημένη στις 23 Απριλίου 1997 στη Θεσσαλονίκη) είναι Ελληνίδα αθλήτρια υδατοσφαίρισης.
The Wörld Is Ours - Vol 1 - Everywhere Further Than Everyplace Else

The Wörld Is Ours - Vol 1 - Everywhere Further Than Everyplace Else είναι ο τίτλος του διπλού, ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 18 Νοεμβρίου 2011 σε μορφή CD με 26 κομμάτια και δίσκου βινυλίου με 17 κομμάτια, ενώ δύο μήνες αργότερα εκδόθηκε σε μορφή τριπλού DVD, περιέχοντας 53 τραγούδια.
Τα τραγούδια του πρώτου CD προέρχονται από τις ηχογραφήσεις στο Σαντιάγο, όπως και τα τέσσερα πρώτα του δεύτερου CD. Τα ""Rock Out", "The Thousand Names of God" και "Killed by Death"" προέρχονται από την εμφάνιση τους στη Νέα Υόρκη και τα τελευταία έξι τραγούδια της κυκλοφορίας προέρχονται από τις ηχογραφήσεις στο Μάντσεστερ.
Αναστασία Καλαργυρού

Η Αναστασία Καλαργυρού (γεννημένη στις 31 Αυγούστου 1994 στη Χίο) είναι Ελληνίδα διεθνής αθλήτρια υδατοσφαίρισης που αγωνίζεται στον Ολυμπιακό.
Τουδαλίγιας Γ΄

Ο Τουδαλίγιας Γ΄ υπήρξε βασιλιάς των Χετταίων (1344 π.Χ.), μεγαλύτερος γιος και διάδοχος του βασιλιά των Χετταίων Τουδαλίγια Β΄. Ανατράπηκε και δολοφονήθηκε την ίδια χρονιά που έγινε βασιλιάς από τον νεότερο αδελφό του Σουπιλουλιούμα Α΄.
Μουρσίλις Β΄

Ο Μουρσίλις Β΄ (1321 π.Χ. - 1295 π.Χ.) ήταν ο μικρότερος γιος του Σουπιλουλιούμα Α΄, ενώ διαδέχθηκε τον αδελφό του Αρνουβάντα Β΄. Υπήρξε ένας από τους ισχυρότερους βασιλείς των Χετταίων. Διατήρησε τις κτήσεις του πατέρα του στη Χαναάν και επιπλέον κατέλαβε το Καρκεμίς και το βασίλειο των Αμορρού. Βρέθηκε σε διαμάχη με τη ληστρική φυλή των Κάσκα, που είχαν μόλις δημιουργήσει ανεξάρτητο βασίλειο στα βόρεια της Χεττιτικής Αυτοκρατορίας με βασιλιά τον στρατηγό Πιχινίτι. Δύο στρατηγοί των Κάσκα ζήτησαν άσυλο από τον βασιλιά των Αρζάβα Ούχα Ζίτι που αρνήθηκε να τους παραδώσει. Αργότερα δραπέτευσαν, ηττήθηκαν από τους Χετταίους και σκοτώθηκαν. Ο στρατηγός Πιχινίτι μεταφέρθηκε αιχμάλωτος στη Χαττούσα και ο κίνδυνος προσωρινά τερματίστηκε.
Στη συνέχεια ο Μουρσίλις στράφηκε εναντίον του βασιλιά της Αρζάβα Ούχα Ζίτι, για να τον τιμωρήσει για το άσυλο που παρείχε στους Κάσκα. Η χώρα Αρζάβα βρίσκονταν στα δυτικά του κράτους των Χετταίων, και σε αυτήν κυριαρχούσαν, μαζί με τον λαό του Ούχα Ζίτι, και οι Αχιγιάβα με τους συμμάχους τους. Ο Ούχα Ζίτι ήταν δισεγγονός του βασιλιά της Κύπρου Μαντουβάττα, ο οποίος ήταν σύμμαχος του Χιττίτη βασιλιά Τουδαλίγια Α΄. Ο Μουρσίλις Β΄ υποτιμήθηκε από τον Ούχα Ζίτι λόγω της νεαρής του ηλικίας, αλλά τότε συνέβη ένα απρόσμενο φυσικό γεγονός όπως η πτώση ενός μετεωρίτη ή ηλιακή έκλειψη, με αποτέλεσμα ο Ούχα Ζίτι να εγκαταλείψει πανικόβλητος τη μάχη, αφήνοντας στην θέση του τον γιο του Κουπούντα Κουρούντα. Ο Μουρσίλις κατέκτησε εύκολα ολόκληρη την Αρζάβα και τη μοίρασε σε τρία υποτελή κρατίδια με δικούς του ηγεμόνες. Από τότε η Αρζάβα παρέμεινε μόνιμα τμήμα του κράτους των Χετταίων ως την πτώση τους. Τα τρία κράτη ήταν : 
# Το νοτιότερο η Μίρα κατά μήκος του ποταμού Μαιάνδρου (η μετέπειτα Καρία) 
# Το βορειότερο η Χώρα του Ποταμού Σεχά κατά μήκος του ποταμού Σεχά (η μετέπειτα Λυδία) 
# Την ανατολική περιοχή της Απάλλας, αργότερα ο γιος του Μουβατάλις Β΄ πρόσθεσε στα βόρεια ένα τέταρτο κρατίδιο την Βιλούσα (Wilusa), που ταυτίζεται από πολλούς με την ομηρική Τροία, με βασιλιά τον Κουκίνι.
Ερίκ Αμπιντάλ

Ο Ερίκ Αμπιντάλ είναι Γάλλος πρώην ποδοσφαιριστής γεννημένος στις 11 Σεπτεμβρίου 1979 στη Λυών της Γαλλίας και τελευταία αγωνίστηκε στον Ολυμπιακό Πειραιώς.
Τουδαλίγιας Β΄

Ο Τουδαλίγιας Β΄ υπήρξε βασιλιάς των Χετταίων (1375 π.Χ.-1344 π.Χ.), γιος και διάδοχος του βασιλιά των Χετταίων Αρνουβάντα Α΄. Η παρακμή του βασιλείου των Χετταίων, μετά την προσωρινή αναλαμπή που επήλθε τον καιρό της βασιλείας του Τουδαλίγια του Α΄ συνεχίστηκε. Οι Κάσκα, που ταλαιπωρήθηκαν από λιμό, συμμάχησαν με μια άλλη ληστρική φυλή, τους Ισούβα, κατέλαβαν τα βόρεια σύνορα του βασιλείου, και έφτασαν έως την πρωτεύουσα Χαττούσα, που την έκαψαν, ενώ κατέλαβαν και τη συμπρωτεύουσα του βασιλείου Ταπινόβα. Το βασίλειο των Χετταίων κινδύνευσε με διάλυση, αλλά σώθηκε τα τελευταία στιγμή χάρη στη μεγάλη αποφασιστικότητα του ίδιου του Τουδαλίγια και του μικρότερου γιου του Σουπιλουλιούμα, με τον οποίο ήταν μαζί επικεφαλής στις εκστρατείες.
Σουπιλουλιούμας Α΄

Ο Σουπιλουλιούμας Α΄ υπήρξε (1344-1322 π.Χ.) ο μεγαλύτερος και σημαντικότερος βασιλιάς των Χετταίων. Ανέβηκε στο θρόνο αφού ανέτρεψε τον αδελφό του Τουδαλίγια Γ΄. Ήταν μικρότερος γιος του βασιλιά Τουδαλίγια Β΄, ισχυρός και φιλόδοξος πολεμιστής, ενώ αμφισβήτησε την αιγυπτιακή κυριαρχία στην Ασία. Εκμεταλλευόμενος τις ταραχές που ξέσπασαν στην Αίγυπτο λόγω της βασιλείας του Ακενατόν, κατέλαβε τη Συρία, εξαναγκάζοντας όλα τα υποτελή κράτη στην Αίγυπτο να επαναστατήσουν. Μετά από συνεχείς πολέμους που κράτησαν 20 χρόνια, εξουδετέρωσε οριστικά τον κίνδυνο των Κάσκα, επαναφέροντας το βασίλειο των Χετταίων στα στα παλιά του όρια στο βορρά. 
Η χήρα του νεαρού φαραώ Τουταγχαμών αναζήτησε την συμμαχία του Σουπιλουλιούμας με γάμο με έναν από τους γιους του, τον Ζαννάνζα, που πέθανε στον δρόμο για την Αίγυπτο. Στη συνέχεια η χήρα παντρεύτηκε ένα σφετεριστή. Ο Σουπιλουλιούμας, εξοργισμένος από την τροπή της υπόθεσης, βεβαιωμένος ότι οι Αιγύπτιοι συνωμότησαν εναντίον του, κατέλαβε όλα τα υποτελή κράτη της Αιγύπτου στη Χαναάν και στη βόρεια Συρία. Αξιοσημείωτη η νίκη του εναντίον των Μιτάννι, κυρίαρχων επί αιώνες στην Ασία, που τους μετέτρεψε σε υποτελές κρατίδιο. Από τη γραπτή συμφωνία του με τον βασιλιά του Μιτάννι, της οποίας έχει σωθεί το κείμενο, φαίνεται ότι οι Μιτάννι λάτρευαν τους ίδιους άριους θεούς με τους Χετταίους, προερχόμενους από την Ινδία (Ίντρα, Ράμα, Βαρούνα κτλπ). Οι πράξεις του Σουπιλουλιούμα, που γράφηκαν αργότερα από τον γιο και διάδοχό του Μουρσιλίς Β΄, αποτελούν την καλύτερη πηγή για όλα τα μεγάλα ιστορικά γεγονότα της εποχής του. Στις επιστολές του στον φαραώ Ακενατών ο Σουπιλουλιούμας δηλώνει ότι επιθυμεί να συνεχίσουν οι καλές σχέσεις όπως με τον πατέρα του Αμένοφη Γ΄. Στη Μικρά Ασία επεκτάθηκε δυτικά σε βάρος των Αρζάβα και των υπόλοιπων συμμάχων των Αχιγιάβα. Παντρεύτηκε τη Μουβάττι, κόρη του βασιλιά της Αρζάβα Μασκιλούβα, παίρνοντας προίκα τη Χαπάλλα. Πέθανε σε μεγάλη επιδημία πανούκλας και τον διαδέχθηκε ο μεγαλύτερος γιος του Αρνουβάντας Β΄. Η ολοκληρωτική κατάκτηση των Αρζάβα πραγματοποιήθηκε αργότερα, από τον γιο του Μουρσιλίς Β΄, επειδή ο ίδιος ο Σουπιλουλιούμας ήταν περισσότερο απασχολημένος με τις βαθύτερες περιοχές της Ασίας.
Coffee Shop

Το Coffee Shop είναι ένα τραγούδι από το έκτο άλμπουμ των Red Hot Chili Peppers, One Hot Minute καθώς και το τελευταίο single που βγήκε από το άλμπουμ αυτό. Το single κυκλοφόρησε αποκλειστικά στη Γερμανία αλλά το βίντεο κλιπ κυκλοφόρησε και στις ΗΠΑ. Στο βίντεο κλιπ η μπάντα ερμηνεύει live το τραγούδι.
Το single περιείχε και δύο live ερμηνείες των "Coffee Shop" και "Give It Away", που ηχογραφήθηκαν στο Sydney Entertainment Centre του Σίδνεϊ. Το βίντεο κλιπ μπορεί να βρεθεί στην επίσημη ιστοσελίδα της μπάντας καθώς και στη σελίδα του Youtube της μπάντας, RHCPtv. Το τραγούδι δεν έχει ερμηνευθεί live από το 1996
Οθωμανική οχιά

Η Οθωμανική οχιά, "Montivipera xanthina" (Gray, 1849) είναι ιοβόλο φίδι της οικογένειας Viperidae, που απαντάται στην Δυτική Τουρκία, στην Βορειοανατολική Ελλάδα και σε ορισμένα Νησιά του Αιγαίου. Πήρε την επιστημονική της ονομασία από την μικρασιατική πόλη της Ξάνθου.
Τουδαλίγιας Α΄

Ο Τουδαλίγιας Α΄ υπήρξε βασιλιάς των Χετταίων (1430-1400 π.Χ.), ιδρυτής του νέου βασιλείου των Χετταίων. Πήρε τον θρόνο αφού ανέτρεψε και δολοφόνησε τον προκάτοχο του Μουβαταλίς τον Α΄. Πολλοί τον ταυτίζουν με τον Τάνταλο της ελληνικής μυθολογίας. Επί βασιλείας του οι Αχιγιάβα (τους οποίους μερικοί ταυτίζουν με τους Αχαιούς) κατέλαβαν την Κύπρο και ο ίδιος δέχθηκε τον εξόριστο βασιλιά της Κύπρου Μαντουβάτα. Οργάνωσε στρατό νικώντας είκοσι λουβικά κράτη σύμμαχους των Αχιγιάβα στη βορειοδυτική Μικρά Ασία (1420 π.Χ.) ανάμεσα τους την πόλη της Βιλούσας (Willusa, που πολλοί την ταυτίζουν με την ομηρική Τροία). Τα ονόμασε Ζιππάσλα, παραχωρώντας τα στον ευνοούμενό του Μαντουβάτα. Ο Τουδαλίγιας βοήθησε σημαντικά τον Μαντουβάτα σε όλες τις επιθέσεις που δέχθηκε από τους Αχιγιάβα και τους συμμάχους του, αλλά σε λίγο ο Μαντουβάτας συμμάχησε με τους Αχιγιάβα, από τους οποίους κληρονόμησε την Αρζάβα με ολόκληρη την Μικρά Ασία και στράφηκε κατά του ευεργέτη του. Μετά τους Λουβίους ο Τουδαλίγιας νίκησε και τους Κάσκα, μια βαρβαρική φυλή στα βόρεια του βασιλείου των Χετταίων στα Ποντιακά όρη, που ταλαιπωρούσαν επί αιώνες τους Χετταίους. Κατέλαβε πολλά εδάφη τους, αλλά δεν τους εξουδετέρωσε, με αποτέλεσμα εκείνοι να ανασυνταχθούν ταχύτατα μετά τον θάνατό του. Πέθανε χωρίς να αποκτήσει γιο. Τον διαδέχθηκε ο γαμπρός του Αρνουβάντας Α΄, σύζυγος της κόρης του Ασμουνικάλ.
Νεροκοτσέλα

Η Νεροκοτσέλα είναι υδρόβιο πτηνό της οικογενείας των Ραλλιδών (Ράλλοι, κν. "πουλάδες"), που απαντά και στον ελλαδικό χώρο. Η επιστημονική ονομασία του είδους είναι "Rallus aquaticus" και περιλαμβάνει 4 υποείδη.

Στην Ελλάδα απαντά το υποείδος "Rallus aquaticus aquaticus" (Linnaeus, 1758).
Καμίγ Λιμπάρ

Ο Καμίγ Λιμπάρ (γεννημένος στις 27 Δεκεμβρίου 1917 στο Λουξεμβούργο και πεθαμένος στις 10 Οκτωβρίου 1991) ήταν Λουξεμβουργιανός επαγγελματίας ποδοσφαιριστής.
Μανώλης Πρέκας

Ο Μανώλης Πρέκας (γεννημένος στις 28 Φεβρουαρίου 1996 στην Αθήνα) είναι Έλληνας διεθνής αθλητής υδατοσφαίρισης που αγωνίζεται με τη φανέλα του Ολυμπιακού Πειραιώς στην Α1 Εθνική Ανδρών στη θέση του περιφερειακού.
Χαφίζ Αχμέτ Πασάς

Ο Χαφίζ Αχμέτ Πασάς (Μουεζίναντε Ζαφίζ Αχμέτ Πασά, 1564 γεννήθηκε στο Φιλιμπέ της Οθωμανικής αυτοκρατορίας, σημερινό Πλόβντιβ/ Φιλλιπούπολη στην Βουλγαρία και πέθανε το 1632 στην Κωνσταντινούπολη) ήταν Οθωμανός μέγας βεζύρης. Ήταν γιος ενός Πομάκου μουεζίνη, μετακόμισε στην Κωνσταντινούπολη στην ηλικία των 15 και ήταν υπάλληλος στο ανάκτορο του Σουλτάνου για πολλά χρόνια. Από το 1609 έγινε Διοικητής της Δαμασκού (Συρία), της Βαν (Τουρκία), Ερζερούμ (Τουρκία), Βαγδάτης (Ιράκ) και άλλα βιλαετίων της Ανατολίας.

Διετέλεσε Μέγας Βεζύρης δύο φορές.

1η φορά: 28 Ιανουαρίου 1625 – 1η Δεκεμβρίου 1626
*Προκάτοχος: Τσερκέζ Μεχμέτ Πασάς, Μέγας Βεζύρης από 28η Ιανουαρίου 1625- 1 Δεκεμβρίου 1626
*Διάδοχος: Δαμάτ Χαλίλ Πασάς

2η φορά: 25 Οκτωβρίου 1631 – 10η Φεβρουαρίου 1632
*Προκάτοχος: Εκρέμ Χουσρέβ Πασάς, Μέγας Βεζύρης από 25η Οκτωβρίου 1631- 10 Φεβρουαρίου 1632
*Διάδοχος: Τοπάλ Ρετσέπ Πασάς

Ο Χαφίζ Αχμέτ Πασάς απεβίωσε σε μια επανάσταση των γενίτσαρων όταν προσπάθησαν να ανατρέψουν τον Σουλτάνο Μουράτ τον Τέταρτο.
St. Valentine's Day Massacre

Το St. Valentine's Day Massacre είναι 12" σινγκλ των βρετανικών χέβι μέταλ συγκροτημάτων Motörhead και Girlschool, το οποίο κυκλοφόρησε σε μορφή βινυλίου την 1 Φεβρουαρίου του 1981 μέσω της δισκογραφικής εταιρείας "Bronze Records" και επανεκδόθηκε στις 15 Μαρτίου 2004 από την "Earmark".
Η συγκεκριμένη κυκλοφορία ήταν ιδέα του παραγωγού Βικ Μέιλ, όταν οι Girlschool βρισκόταν στο στούντιο για την ηχογράφηση του δίσκου τους, ""Hit and Run". Ο παραγωγός θεώρησε σαν καλή ιδέα την ηχογράφηση μιας διασκευής στο "Please Don't Touch" των Johnny Kidd & the Pirates από μέλη και των δύο συγκροτημάτων. Το ΕΡ ολοκληρώθηκε με την εκτέλεση του τραγουδιού "Bomber" των Motörhead από τις Girlschool και του "Emergency"" των Girlschool από τους Motörhead.
Στις συγκεκριμένες ηχογραφήσεις δε συμμετείχε ο ντράμερ των Motörhead, Φιλ Τέιλορ λόγω τραυματισμού που είχε υποστεί στο λαιμό του και τα τύμπανα ηχογραφήθηκαν αποκλειστικά από την Ντενίζ Ντούφορτ των Girlschool.
Η συγκεκριμένη κυκλοφορία γνώρισε μεγάλη επιτυχία στο Ηνωμένο Βασίλειο, ανεβαίνοντας στο # 5 των βρετανικών τσαρτ, για να βραβευθεί ένα μήνα αργότερα ως ασημένιο σινγκλ.
Τερνί

Το Τερνί "(ουκρανικά: Терни́)" είναι χωριό στην Ουκρανία, στην περιφέρεια της Πολτάβας, στην περιοχή Λουμπνί.
Λαβαρνάς Α΄

Ο Λαβαρνάς Α΄ υπήρξε ιδρυτής του παλιού βασιλείου των Χετταίων (περ. 1600-1586 π.Χ.) με το διάταγμα του Τελιπινού. Φαίνεται ότι είχε κυριεύσει πολλές περιοχές στη γη της σημερινής Τουρκίας. Στον βορρά έφτασε ως τον Ελλήσποντο και στα νότια ως την Μεσόγειο, δημιουργώντας το βασίλειο των Χετταίων. Τοποθέτησε τους γιους του διοικητές σε όλες τις μεγάλες πόλεις, συνήθεια που ακολούθησαν και οι επόμενοι βασιλείς τον διαδέχθηκε ο γιος του Χατουσίλις Α΄.
Δήμος Μπίτολα

Ο Δήμος Μπίτολα ( ) είναι δήμος στο νότιο μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Μπίτολα ονομάζεται επίσης η πόλη στην οποία βρίσκεται η έδρα του Δήμου Μπίτολα.
On Parole

Το On Parole είναι άλμπουμ του βρετανικού χέβι μέταλ συγκροτήματος Motörhead, το οποίο κυκλοφόρησε σε μορφή βινυλίου τον Δεκέμβριο του 1979 μέσω της δισκογραφικής εταιρείας "United Artists" και επανεκδόθηκε σε μορφή CD το 1997 από την "EMI", με τέσσερα επιπλέον τραγούδια. Η αρχική ηχογράφηση της εν λόγω κυκλοφορίας έγινε στα τέλη του 1975 και στις αρχές του επόμενου έτους, με τον Λάρι Γουόλις στην κιθάρα, λίγο πριν ακτικατασταθεί από τον Έντι Κλαρκ.
Μουρσίλις Α΄

O Μουρσίλις Α΄ υπήρξε βασιλιάς των Χετταίων (1556-1526 π.Χ.), εγγονός και διάδοχος του Χατουσίλις Α΄. Ήταν ο πρώτος που έφερε το βασίλειο των Χετταίων σε μεγάλη ακμή, κατακτώντας το βασίλειο του Γιαμχάντ που βρισκόταν στο Χαλέπι στη βόρεια Συρία. Στη συνέχεια έκανε μεγάλη πορεία στη Βαβυλώνα, ανατρέποντας τη δυναστεία των Αμορραίων του Χαμουραμπί και τοποθετώντας κυβερνήτες βασιλείς στην πόλη τους Κασσίτες. Επιστρέφοντας στη Χαττούσα δολοφονήθηκε από τον οινοχόο του και γαμπρό του Χαντίλις Α΄, που σφετερίστηκε τον θρόνο. Ακολούθησε μακρά περίοδος παρακμής για τους Χετταίους μέχρι τη δημιουργία του νέου βασιλείου με τον Τουδαλίγια Α΄.
Χατουσίλις Α΄

Ο Χατουσίλις Α΄ ήταν βασιλιάς των Χετταίων (1586 π.Χ.-1556 π.Χ.), γιος και διάδοχος του Λαβαρνά Α΄. Μετέφερε την πρωτεύουσα του βασιλείου από την Νέσα (σημερινό Kultepe) στη Χαττούσα, που βρισκόταν 100 χιλιόμετρα ανατολικότερα από τη σημερινή πρωτεύουσα της Τουρκίας Άγκυρα. Σε σφηνοειδή επιγραφή γραμμένη στα Ακκαδικά, που βρέθηκε σε πλάκα το (1957), υπάρχει λεπτομερής αναφορά για τα έξι χρόνια της βασιλείας του. Αναφέρεται επιδρομή του στη Συρία όπου κατέστρεψε την Αλαλακί, ένα βασίλειο υποτελές στο ισχυρό βασίλειο των Γιαμχάντ που βρισκόταν ανατολικότερα στο Χαλέπι. Τον διαδέχθηκε ο εγγονός του Μουρσίλις Α'
MAC³PARK Stadion

Το MAC³PARK Stadion είναι ποδοσφαιρικό γήπεδο στο Τσβόλε της Ολλανδίας και είναι έδρα της ΠΕΚ Τσβόλε ανεπίσημα από το 2009 και επίσημα το 2012.
Α.Ε. Αναγέννηση Σχηματαρίου

Η Αθλητική Ένωση Αναγέννηση Σχηματαρίου, συνήθως αναφέρεται ως Α.Ε. Αναγέννηση Σχηματαρίου ή απλά Αναγέννηση Σχηματαρίου, είναι Ελληνικός ερασιτεχνικός ποδοσφαιρικός σύλλογος, με έδρα το Σχηματάρι, στη Βοιωτία. Ο σύλλογος αγωνίζεται στη Β΄ Ε.Π.Σ.Β., έχει έδρα το Δημοτικό Στάδιο Σχηματαρίου 1,440 θέσεων και επίσημα χρώματα το κίτρινο και το μπλε.
Σοκολού Μεχμέτ Πασάς

Ο Σοκολού Μεχμέτ Πασάς (Τούρκ.: Sokollu Mehmed Paşa, Οθωμανικά: سوکلو محمد پاشا) ήταν Μεγάλος Βεζίρης της Οθωμανικής Αυτοκρατορίας από το 1565 έως το 1579. Διατήρησε το αξίωμά του υπό την εξουσία τριών Σουλτάνων: Του Σουλεϊμάν του Μεγαλοπρεπούς, του Σελίμ Β' και του Μουράτ Γ'.
Beer Drinkers and Hell Raisers

Το Beer Drinkers and Hell Raisers είναι 12" σινγκλ του βρετανικού χέβι μέταλ συγκροτήματος Motörhead, το οποίο κυκλοφόρησε σε μορφή βινυλίου στις 22 Νοεμβρίου του 1980 μέσω της δισκογραφικής εταιρείας "Big Beat".
Η ηχογράφηση των τραγουδιών του είχε γίνει τρία χρόνια νωρίτερα κατά την περίοδο που το συγκρότημα βρισκόταν στο στούντιο για τη δημιουργία του πρώτου τους δίσκου. Τα κομμάτια τα οποία αποτελούν τη συγκεκριμένη κυκλοφορία έμειναν εκτός της αρχικής έκδοσης του ντεμπούτου-άλμπουμ του συγκροτήματος. Στο ""Beer Drinkers and Hell Raisers" συμπεριλαμβάνεται μία διασκευή στο ομώνυμο κομμάτι των ZZ Top, μία διασκευή στο "I'm Your Witchdoctor" του Τζον Μάγιαλ, η αρχική εκτέλεση του "On Parole" όπως και το ορχηστρικό κομμάτι "Instro". Εκτός της συγκεκριμένης κυκλοφορίας έμεινε το κομμάτι "City Kids" το οποίο συμπεριλήφθηκε στο σινγκλ του τραγουδιού "Motörhead"", το 1977.
Η "Big Beat" πραγματοποίησε τη συγκεκριμένη κυκλοφορία μετά την επιτυχία του δίσκου "Ace of Spades", ο οποίος έγινε χρυσός και ανέβηκε στο # 4 των βρετανικών τσαρτ, θέλοντας να κρατήσει το ενδιαφέρον του κοινού για το συγκρότημα μετά τη ανοδική εμπορική επιτυχία που είχε παρουσιάσει τα τρία προηγούμενα χρόνια. Το ΕΡ ανέβηκε στο # 43 των τσαρτ, αποτελώντας την πέμπτη Top-50 επιτυχία του συγκροτήματος, μέχρι τότε.
Στάδιο Γιουβέντους

Το Στάδιο Γιουβέντους είναι ποδοσφαιρικό γήπεδο στο Τορίνο της Ιταλίας και είναι έδρα της Γιουβέντους.
Οι Επιζήσαντες

Οι Επιζήσαντες είναι ντοκιμαντέρ, το οποίο προβάλλεται στην τηλεόραση, μεταδίδεται από πολλά δίκτυα σε διάφορες χώρες εκ των οποίων μέρικες είναι η ΗΠΑ, το Ηνωμένο Βασίλειο, η Αυστραλία, η Νέα Ζηλανδία, η Ινδία, το Ιράν, το Πακιστάν, η Νότια Αφρική, η Φιλιππίνες και η Ελλάδα. "Οι Επιζήσαντες" είναι δημιουργία της εταιρίας Darlow Smithson Productions, η οποία είναι μια Αγγλική εταιρία παραγωγών.

Το ντοκιμαντέρ μας δείχνει καταστάσεις ατόμων ή ομάδων οι οποίοι εμπλέκονται σε επικίνδυνα σενάρια, που παρουσιάζονται τόσο μέσω συνεντεύξεων όσο και από δραματικές αναπαραστάσεις. Ο κύριος στόχος είναι το πως οι επιζώντες διασώθηκαν και πως οι αποφάσεις που έκαναν τους κράτησαν στη ζωή.
Γενική Συνέλευση του Μιζούρι

Η Γενική Συνέλευση του Μιζούρι ("Missouri General Assembly"), είναι το πολιτειακό νομοθετικό σώμα της πολιτείας του Μιζούρι. Η διθάλαμη Γενική Συνέλευση αποτελείται από μια 34μελή Γερουσία, και μια 163μελή Βουλή των Αντιπροσώπων. 

Τα μέλη και των δύο σωμάτων της Γενικής Συνέλευσης υπόκεινται σε όρια θητείας. Οι γερουσιαστές περιορίζονται σε δύο τετραετείς θητείες, και οι βουλευτές σε τέσσερις διετείς θητείες· συνολικά 8 έτη για τα μέλη αμφοτέρων των σωμάτων.

Η Γενική Συνέλευση, συνέρχεται στο Πολιτειακό Καπιτώλιο στο Τζέφερσον Σίτι. 

}}
Μάικλ Α. Σνάιντερ

"Για άλλους ανθρώπου με το όνομα Μάικλ Σνάιντερ, βλέπε: Μάικλ Σνάιντερ (αποσαφήνιση)"
Ο Μάικλ Α. Σνάιντερ είναι ένας Δημοκρατικός πολιτικό , μέλος της Γερουσίας της Νεβάδα, αντιπροσωπεύοντας την Περιφέρεια 11 της Κομητείας Κλαρκ (map) από το 1996. Προηγουμένως ήταν μέλος της Συνέλευσης της Νεβάδα από το 1992 έως το 1995.
Νομοθετικό Σώμα της Νεβάδα

Το Νομοθετικό Σώμα της Νεβάδα είναι το πολιτειακό νομοθετικό σώμα της πολιτείας Νεβάδα των ΗΠΑ. Το Νομοθετικό Σώμα είναι ένα διθάλαμο σώμα, αποτελούμενο από την κάτω βουλή, την Συνέλευση της Νεβάδα, με 42 μέλη, και την άνω βουλή, την Γερουσία της Νεβάδα, με 21 μέλη. Τα 63 μέλη του Νομοθετικού Σώματος εκλέγονται από έναν ίσο αριθμό συστατικών περιφερειών σε όλη την πολιτεία. Το Νομοθετικό Σώμα είναι το τρίτο μικρότερο διθάλαμο πολιτειακό νομοθετικό σώμα στις Ηνωμένες Πολιτείες (το Νομοθετικό Σώμα της Αλάσκα είναι το μικρότερο διθάλαμο, με μόνο 60 μέλη, και η Γενική Συνέλευση του Ντελάγουερ έχει 62 μέλη).

Το σώμα συνέρχεται στο Κτίριο του Νομοθετικού Σώματος της Νεβάδα (Nevada Legislature Building) στο Κάρσον Σίτι.
Ο σφαιροβόλος

Ο σφαιροβόλος είναι έργο τέχνης του Γερμανού γλύπτη Κρίστιαν Φρόιντ.
Γιώργος Τράγκας

Ο Γιώργος Τράγκας (Αθήνα, 30 Ιουλίου 1949) είναι Έλληνας δημοσιογράφος, ιδιοκτήτης μέσων ενημέρωσης και παρουσιαστής εκπομπών στην τηλεόραση και το ραδιόφωνο. Θεωρείται εκφραστής του πολιτικού λαϊκισμού, ενώ στο παρελθόν έχει δεχθεί κριτική για ρατσιστικά και αντισημιτικά σχόλια μέσω των εκπομπών του, αλλά και για προώθηση ακροδεξιών αντιλήψεων και υποψηφίων της Χρυσής Αυγής.
Πατριαρχικό Τυπογραφείο

Ο [[Πατριάρχης Γρηγόριος Ε΄|Πατριάρχης Γρηγόριος Ε´]]
Το Πατριαρχικό Τυπογραφείο ("Πατριαρχικόν Τυπογραφεῖον"), ήταν το επίσημο όργανο του Οικουμενικού Πατριαρχείου στην Κωνσταντινούπολη που ιδρύθηκε περί τα τέλη του 18ου αιώνα και συνέχισε τη λειτουργία του μέχρι τις πρώτες δεκαετίες του 19ου αιώνα.
Έρικ Μπάνα

O Έρικ Μπάνα ("Eric Banadinović", 9 Αυγούστου 1968) είναι Αυστραλός ηθοποιός. Ξεκίνησε την καριέρα του ως κωμικός στην κωμική σειρά "Full Frontal" πριν να αποκτήσει κριτική αναγνώριση στη βιογραφική ταινία "Τσόπερ (Chopper)" το 2000. Μετά από μια δεκαετία ρόλων στον κινηματογράφο και στην τηλεόραση της Αυστραλίας, ο Μπάνα κέρδισε την προσοχή του Χόλυγουντ υποδυόμενος τον Αμερικανό Λοχία Νορμ "Χουτ" Χούτεν στην ταινία "Μαύρο Γεράκι: Η Κατάρριψη (Black Hawk Down)" το 2001, τον Μπρους Μπάνερ στην ταινία "Hulk" σκηνοθεσίας Ανγκ Λι το 2003, τον Έκτορα στην ταινία "Τροία (Troy)" το 2004, τον πρωταγωνιστικό ρόλο στην ταινία "Μόναχο (Munich)" του Στίβεν Σπίλμπεργκ το 2005 και τον κακό Νίρο στην ταινία επιστημονικής φαντασίας "Σταρ Τρεκ" το 2009.

Ένας ολοκληρωμένος δραματικός ηθοποιός και κωμικός, ο Μπάνα έχει λάβει τα καλύτερα κινηματογραφικά και τηλεοπτικά βραβεία της Αυστραλίας για την ερμηνεία του στις ταινίες: "Τσόπερ (Chopper)", "Full Frontal" και "Romulus, My Father". Ο Μπάνα έχει αναλάβει πρωταγωνιστικούς ρόλους σε ένα μεγάλο φάσμα ταινιών που ποικίλουν από ταινίες χαμηλού προϋπολογισμού μέχρι ταινίες των μεγάλων κινηματογραφικών στούντιο και από ρομαντικές κωμωδίες και δράματα μέχρι ταινίες επιστημονικής φαντασίας και θρίλερ.
Πανεπιστήμιο Παρί-Σορμπόν

Το Πανεπιστήμιο Παρί-Σορμπόν (γαλλικά: "Université Paris-Sorbonne", "Paris IV" ), είναι ένα από τα δεκατρία πανεπιστήμια της πόλης του Παρισιού. Αποτελεί το μεγαλύτερο γαλλικό ίδρυμα ανωτάτων σπουδών πλήρως αφιερωμένο στα γράμματα, τις γλώσσες, τους πολιτισμούς, τις τέχνες, τις ανθρωπιστικές και κοινωνικές επιστήμες. 

Αποτελεί ιδρυτικό μέλος του PRES Sorbonne Universités, το οποίο από το 2010 περιλαμβάνει και δύο άλλα παριζιάνικα πανεπιστήμια, το Université Panthéon-Assas και το Université Pierre-et-Marie-Curie, που παρέχουν αντίστοιχα σπουδές με αντικείμενο το Δίκαιο και τις Επιστήμες . 
Οι κτιριακές του εγκαταστάσεις είναι μοιρασμένες μεταξύ μιας ιστορικής έδρας που βρίσκεται στη συνοικία του Καρτιέ Λατέν και μια σειρά από ιδρύματα-δορυφόρους του στην "rive droite".
Γνωρίστε τον Ντέιβ

Το Γνωρίστε τον Ντέιβ (αγγλικά: Meet Dave) είναι μια αμερικάνικη οικογενειακή κωμωδία σκηνοθετημένη από τον Μπράιαν Ρόμπινς. Πρωταγωνιστεί ο Έντι Μέρφι. Η ταινία γράφτηκε από τον Μπιλ Κόρμπετ και τον Ρομπ Γκρίνμπεργκ. H ταινία κυκλοφόρησε από την 20th Century Fox και από την Regency Enterprises στις 11 Ιουλίου 2008.
Βασιλική Σαν Φραντσέσκο ντι Πάολα

Η Βασιλική Σαν Φραντσέσκο ντι Πάολα (στα ιταλικά : "Basilica di San Francesco di Paola") είναι μια εκκλησία της Νάπολι, που βρίσκεται στην δυτική πλευρά της "Piazza del Plebiscito", της κεντρικής πλατείας της πόλης. Αποτελεί μια βασιλική νεοκλασικού ρυθμού.
Το Αγιάζι του Έρωτα

Το Αγιάζι του Έρωτα είναι τουρκική σαπουνόπερα. Η σειρά έκανε πρεμιέρα στην Τουρκία στις 14 Δεκεμβρίου 2005 και ολοκληρώθηκε στις 25 Ιουνίου 2007 η πορεία της ήταν εντυπωσιακή καθώς αγαπήθηκε πολύ από το τηλεοπτικό κοινό και κατέγραψε ιδιαιτέρως υψηλή τηλεθέαση, ενώ οι πρωταγωνιστές αγκαλιάστηκαν με μεγάλο ενθουσιασμό. Ο Κενάν Ιμιρζάλιογλου στο ρόλο του Μεχμέτ, η Σελίν Ντεμιρατάρ στο ρόλο της Νερμίν, ο Ογούζ Γκαλελί ως Εντέρ και η Εμπρού Κοτσαάγα στο ρόλο της Φιλίζ. Η επιτυχία της σειράς ήταν τόσο μεγάλη που τις ώρες προβολής της, οι δρόμοι της Τουρκίας ερήμωναν.
Οίκος του Βίττελσμπαχ

Αναμνηστικός βράχος στη θέση που βρισκόταν το [[Κάστρο Βίττελσμπαχ]]

Ο Οίκος του Βίττελσμπαχ (γερμανικά: "Wittelsbach", ) είναι ευρωπαϊκή βασιλική οικογένεια και ειδικότερα μια γερμανική δυναστεία από τη Βαυαρία.

Μέλη της οικογένειας υπήρξαν Δούκες, Εκλέκτορες και Βασιλείς της Βαυαρίας (1180-1918), Κόμητες του Παλατινάτου του Ρήνου (1214-1803 και 1816-1918), Μαρκήσιοι του Βρανδεμβούργου (1323-1373), Κόμητες της Ολλανδίας, Αινώ και Ζηλανδίας (1345-1432), Εκλέκτορες-Αρχιεπίσκοποι της Κολωνίας (1583-1761), Δούκες του Γύλιχ και Μπεργκ (1614-1794/1806), Βασιλείς της Σουηδίας (1441-1448 και 1654-1720) και Δούκες της Βρέμης-Φέρντεν (1654 -1719).

Στην ίδια οικογένεια ανήκαν δύο Αυτοκράτορες της Αγίας Ρωμαϊκής Αυτοκρατορίας (1328/1742), ένας Βασιλιάς των Ρωμαίων (1400), δύο αντιβασιλείς της Βοημίας (1619/1742), ένας Βασιλιάς της Ουγγαρίας (1305), ένας Βασιλιάς της Δανίας και της Νορβηγίας (1440) και ένας Βασιλιάς της Ελλάδας (1832-1862).

Κεφαλή της οικογένειας είναι από το 1996 ο Φραγκίσκος της Βαυαρίας.
Κότσανη

Η Κότσανη ή Κότσιανη ή το Κότσανι (, ΔΦΑˈkɔtʃani) είναι πόλη της Βόρειας Μακεδονίας 120 χλμ από τα Σκόπια, στο ανατολικό τμήμα της επικράτειας, με πληθυσμό 28.330 ατόμων. Η πόλη είναι έδρα του Δήμου Κότσανη.
Κυριακάτικο ξύπνημα

Το Κυριακάτικο ξύπνημα είναι ελληνική ρομαντική κωμική ταινία του 1954. Είναι η πρώτη ταινία που σκηνοθέτησε ο Μιχάλης Κακογιάννης.
Πρίλεπ

Το Πρίλεπ (κυριλλικά Прилеп, ΔΦΑˈpriːlɛp) στην ελληνική Πρίλαπος (ή Πριλέπια ή Περλεπές) είναι η τέταρτη μεγαλύτερη πληθυσμιακά πόλη της Βόρειας Μακεδονίας. Εχει πληθυσμό 66.246 και είναι γνωστό ως «η πόλη κάτω από τους Πύργους του Μάρκο» λόγω της εγγύτητάς της στους πύργους του Πρίγκιπα Μάρκο.
Αιμίλιος Μεταξόπουλος

Ο Αιμίλιος Μεταξόπουλος (26 Οκτωβρίου 1955 - 20 Νοεμβρίου 2010) ήταν Έλληνας πολιτικός επιστήμονας και πανεπιστημιακός που διατέλεσε Πρύτανης του Παντείου Πανεπιστημίου. Έγινε γνωστός στο ευρύ κοινό από το σκάνδαλο, που ξέσπασε αφότου διαπιστώθηκε έλλειμμα στα ταμεία του Πανεπιστημίου.